cyanic-selkie/wikianc huggingface dataset:
Nikolaj Kirk (fotballspiller)
31. mars 2019 ble han lånt ut til Stabæk fra den danske klubben FC Midtjylland. Lånet varer frem til 25. juli 2019.
Ender
Utbredelsen er kosmopolitisk, med unntak for i Antarktis. Som sådan inngår andefamilien som én av tre familier i ordenen andefugler (Anseriformes). Hannen kalles andrik, hunnen and.
Biologi
Ender skiller seg fra plystreender (Dendrocygninae) gjennom morfologiske og atferdsmessige forskjeller. Plystreender ligner mer på små, slanke gjess, og de uttrykker en karakteristisk plystrende lyd når de flyr, eter og sosialiserer. Ender skiller seg fra skarvender (Oxyurinae) gjennom morfologiske forskjeller i stjerten. Skarvender særpreges av en stiv, kort stjert med smale fjær. Ender skiller seg fra svaner og gjess gjennom en betydelig mindre fysisk størrelse, og ved at de har svømmelapp på baktåen, noe svaner og gjess mangler.
Ender viser tydelig kjønnsdimorfisme, gjennom at hannens fjærdrakt er mer prangende enn hunnens, som ofte er kamuflasjefarget.
Inndeling
Inndelingen følger HBW Alive og er i henhold til Carboneras (2018). Norske navn på arter følger Norsk navnekomité for fugl og er i henhold til Syvertsen et al. (2008, 2017). Eventuelle benevnelser i parentes er kun midlertidige beskrivelser, i påvente av et offisielt navn på arten.
Alternativ inndeling
I Norge har det vært vanlig å dele ender i tre grupper, etter levevis: grasender (bl.a. slektene Aix, Anas og Marmaronetta), som eter planter på grunt vann; dykkender (bl.a. slektene Aythya, Somateria, Melanitta, Bucephala), som dykker etter virvelløse dyr; fiskender (slekten Mergus), som jakter og eter fisk. Dette systemet har ingen sammenheng med virkelig slektskap mellom artene, og gravand og mange andre arter faller utenfor.
Stamtre
Følgende stamtre viser slektskap mellom de ulike delgruppene i andefamilien. Treet bygger på morfologiske og molekylærgenetiske studier og følger Taxonomy in Flux (v. 2.63). Det hersker imidlertid en viss uenighet om dette, med henvisning til treet i HBW Alive ovenfor. . Det er blant annet vanskelig å finne aksept for tribusene Biziurini og Callonettini.
Systematikk
Under følger en alternativ systematisk inndeling med et utvalg av ender. Noen fordeler disse i seks stammer, andre i sju.
Byglandsfjord stasjon
Byglandsfjord stasjon var endepunktet for Setesdalsbanen som trafikkerte strekningen Grovane – Byglandsfjord inntil banen ble nedlagt i 1962. Stasjonsbygningen er oppført i dragestil og brukes i 2011 som bibliotek. Den er tegnet av arkitekt Paul Due og oppført 1895.
Team BN Bank
Team BN Bank (2016–2019) var et norsk privatfinansiert idrettslag for langløp i langrenn med BN Bank som hovedsponsor. Utøvere sesongen 2018/19 var Øystein Pettersen som er lagkaptein, Simen Østensen, Morten Eide Pedersen og Petter Eliassen.
Byglandsfjord stasjon
Hele stasjonsområdet er fra 2002 fredet etter paragraf 15 i kulturminneloven for fredning av bygninger, anlegg m.v. fra nyere tid. Fredningen gjelder alle bygningene: Stasjonsbygningens eksteriør og interiør, privetbygning, lokomotivstall, godshus, plattform og lasterampe, dessuten et område rundt stasjonen.
Team BN Bank
Historie
Utøvere sesongen 2016/17 var Øystein Pettersen, Simen Østensen, Morten Eide Pedersen og Nils-Ingar «Nilsi» Aadne. I 2017 ble den tidligere fotballspilleren John Arne Riise tatt opp i laget. I 2018 ble den tidligere Ski Classics-vinneren Petter Eliassen en del av laget.
Byglandsfjord stasjon
Siste tog til Byglandsfjord stasjon gikk 2. september 1962. Dagen etter startet demonteringen av skinnegangen. Dølene hadde kjempet lenge for å beholde banen, likevel ble det nedleggelse. 400 mennesker var med på den siste togreisen og hendelsen ble omtalt som en gravferd, og flaggene var heist på halv stang.
Team BN Bank
Historie
Laget ble lagt ned etter sesongen 2018/19.
Byglandsfjord stasjon
Stasjonen er Bygland kommunes tusenårssted.
SpaceX
SpaceX utvikler en familie av både delvis- og fult gjenbrukbare to-trinnsraketter der de benytter en blanding av petroleum og flytende oksygen som drivstoff. De er en leverandør av romferder til og fra Den internasjonale romstasjonen, finansiert av Commercial Crew Program, og har levert både utstyr og astronauter til den romstasjonen.
Astronauter
30 mai 2020: SpaceX sendte opp de første astronautene til den internasjonale romstasjonen med Crew Dragon - Demo 2. Astronautene var Bob Behnken and Doug Hurley.
23 april 2021: SpaceX sendte opp fire astronauter til den internasjonale romstasjonen med Crew Dragon - Crew 2. Astronautene var Thomas Pesquet, Akihiko Hoshide, Katherine Megan McArthur og Shane Kimbrough.
16 september 2021: SpaceX sendte opp de første romferden med kun private astronauter til verdensrommet. Crew Dragon gikk 3 dager i bane rundt jorda før de landet tilbake i havet. Astronautene var Jared Isaacman, Hayley Arceneaux, Sian Proctor and Chris Sembroski.
Pyrobolus
Pyrobolus er en slekt av biller som tilhører den artsrike underfamilien Lamiinae i familien trebukker (Cerambycidae).
Utseende
Nokså små, mørke, avlange trebukker. Kroppen er nokså parallellsidig. Pronotum kan være brunrødt, og dekkvingene har gjerne en lys rand langs søm og ytterkant. Antennene er tynne og gjerne noe lengre enn kroppen, leddene kan ha lange hår på innersiden.
Cosmovalgus
Cosmovalgus er en slekt av biller som hører til underfamilien gullbasser (Cetoniinae). Disse billene har larver i død ved eller humus, de voksne finnes ofte på blomster.
Utseende
Små gullbasser, kroppen tett kledt med brunlige skjell. Som vanlig for Valgini er pronotum mye smalere enn dekkvingene. Pronotum og dekkvinger har tette dusker av lyse, oppstående hår.
Levevis
Larven utvikler seg i morken ved. De voksne billene kan finnes på blomster, ofte flere sammen.
Utbredelse
Slekten er utbredt i Afrika.
Thorvald Boeck
Thorvald Olaf Boeck (født 15. august 1835 i Kristiania, død 21. april 1901 samme sted) var en norsk jurist, embedsmann og boksamler, kjent for å ha sin tids største private bibliotek i Norge.
Sin første bok samlet han som 9-åring. Boeck tok examen artium 1854 fra Heltbergs studentfabrikk og cand.jur. 1860 fra Det Kongelige Frederiks Universitet. Han hadde da samlet 2000 bøker og  jobbet et par år som konstituert sorenskriver i Namdal, før han i 1863 flyttet tilbake til fødebyen Christiania og ny jobb som kopist (en underordnet sekretær) i Kirkedepartementet. Han vant i 1864 H.K.H. Kronprinsens gullmedalje på en avhandling om priser på trelast og fisk. Boeck ble i 1874 forfremmet til kongelig fullmektig. Han var formann i Kristiania Arbeidersamfund 1877–79 og møteleder i «Flaggmøtet» den 13. mars 1879, der man vurderte et nytt trefarget flagg som Hagbart Berner hadde foreslått.
Etter å ha giftet seg i 1866 flyttet han inn i en større enebolig i Professor Dahls gate 29, og fikk plass til sin store boksamling. Men, det var lite plass, og ved et tilfelle solgte han 754 bind til nasjonalbiblioteket på Island.
I Nasjonalgalleriet henger et maleri av Harriet Backer som viser Boecks privatbibliotek fra 1902.
Gabriel Péri Asnières – Gennevilliers (Paris Metro)
Gabriel Péri Asnières – Gennevilliers er en stasjon på metroen i Paris.
Stasjonen betjener linje 13.
EM i friidrett innendørs 2023 – 800 meter kvinner
800 meter for kvinner under EM i friidrett innendørs 2023 blir arrangert 2. mars 2023 kl 19:40 (forsøksheat), 4. mars 2023 kl 19:15 (semifinale) og 5. mars 2023 kl 20:35 (finale) lokal tid.
Forsøksheat
Kvalifisering: De to første i hvert heat (Q) og de to raskeste ellers (q) gikk videre til semifinalene.
Semifinaler
Kvalifisering: De tre første i hvert heat (Q) og de to raskeste ellers (q) gikk ikke videre til finalen.
Finale
Resultatene var som følger:
Alf Martens Meyer
Under andre verdenskrig var han tilsluttet FO IV som spesialist på forholdene på Vestlandet. Senere konsentrerte han seg mest om etterretningsnettverket Delfinus som drev etterretning ved hjelp av norsk skipsfart. I forlengelse av denne operasjonen ble etterretningstjenestens Marjata-fartøy gitt navn etter forbokstavene til Meyer-familien: M’en for han selv – «Mamen» – A for hans kone Annie Signe, og deretter følger sønnene Roy, Jan og Alf og svigerdøtrene Turid og Anne Lise.
Kapteinløytnant Meyer var senere lærer ved sjøfartsskolen samt marine- og etterretningsoffiser.
Han ble dekorert med St. Olavsmedaljen med ekegren for sin innsats under andre verdenskrig.
Historie
Alf Martens Meyer ble innbeordret til tjeneste i Forsvarsstaben i april 1948 der E-sjef Vilhelm Evang innsatte ham som sjef for avdelingens sjette kontor som fikk ansvaret for oppbyggingen av Stay behind. Det var flere private organisasjoner som fungerte som ”faddere” for denne organisasjonen, bl.a. Arbeidsgiverforeningen, Libertas, Industriforbundet og Rotary.
Se også
Nordmenn i Vietnamkrigen
Norske byggeklosser (2018)
Norske byggeklosser er en norsk filmkomedie fra 2018 med Atle Antonsen, Anders Baasmo Christiansen, Ine Jansen og Anne Marit Jacobsen i hovedrollene. Filmen er sterkt inspirert av Pål Bang-Hansens film fra 1972 med samme tittel.
Regi er ved Arild Frølich og produsenter er Kjetil Omberg og Jørgen Storm Rosenberg. Filmen hadde premiere 21. februar 2018.
Handling
Norske byggeklosser er en komedie om oppussing og alle situasjonene som oppstår når evnene ikke nødvendigvis passer til ambisjonene. Merete (Ine Jansen) og Jens (Anders Baasmo Christiansen) arver uventet et hus. Det gir dem mulighet til å flytte ut fra sokkel-leiligheten i huset til Jens’ mor (Anne Marit Jacobsen). Drømmen om å pusse opp et lite, idyllisk gammelt hus til et moderne hjem for seg og barna de forhåpentlig snart skal få ser endelig ut til å bli en realitet. Oppussingen medfører imidlertid en rekke utfordringer, og problemene hoper seg opp i møte med systemet og alle menneskene de må forholde seg til.
Opptaks-steder
Innspillingen ble gjort i løpet av 26 dager i juni og juli 2017. Handlingen foregår i Jessheim, men opptakene ble gjort i Heisshageveien i Leirsund i Skedsmo kommune.
Jon Håkon Odd
Jon Håkon Odd (født 1977) er en norsk lokalpolitiker (Ap) som siden 2015 er ordfører i Leikanger kommune. Han har vært leder i Leikanger Arbeiderparti siden 2011.
Jon Håkon Odd er seniorrådgiver i Direktoratet for forvaltning og IKT (DiFi) i Leikanger.
Garibaldi (Paris Metro)
Garibaldi er en stasjon på metroen i Paris.
Stasjonen betjener linje 13.
Heng (Nanning)
Heng (kinesisk: 横县; pinyin: Héng Xiàn) er et fylke i byprefekturet Nanning i den autonome region Guangxi i Folkerepublikken Kina.
Befolkningen var på 1,048,049 innbyggere i 1999.
Fort d’Aubervilliers (Paris Metro)
Fort d'Aubervilliers er en stasjon på linje 7 i Paris' metro. Den ble åpnet 4. oktober 1979.
Stasjonen i Aubervilliers har blitt oppkalt etter et av de seksten fortene som ble bygget som en første forsvarsring utenfor Paris' bymurer mellom 1841 og '45. Denne ringen befant seg på et kanonskudds avstand fra bymurene.
Elia Suleiman
Elia Suleiman (født 1960) er en palestinsk regissør og skuespiller som er mest kjent for filmer som Gud griper inn (2002) og It Must Be Heaven (2019).
Suleiman er født i Nasaret 1960, reiste til London som 17-åring, jobbet svart på studentvisum i New York fra 1982 til 1993 og lærte både skuespilleri og filmproduksjon. Han har lagd filmer siden begynnelsen av 1990-tallet og har siden 1994 vært foreleser i filmkunnskap ved Birzeit University i Palestina.
Han regidebuterte i 1990 med dokumentaren Introduction to the End of an Argument sammen med Jayce Salloum. Han hadde regien på filmsegmentet Homage by Assassination i 1993-filmen Harb El Khalij... wa baad (The Gulf War... What Next?), som var «Dagbok-film» som var kritisk til Gulfkrigen i 1991. Han spillefilmdebuterte i 1996 med Chronicle of a Disappearance, en film som samme år innbrakte ham "Luigi De Laurentiis Award" ved Filmfestivalen i Venezia. I 2002 vant han både juryprisen og den internasjonale kritikerprisen i Cannes for sin andre spillefilm, Gud griper inn. Han ble også nominert til Gullpalmen. I 2007 regisserte han segmentet Irtebak i den franske filmen Chacun son cinéma. I 2019 hadde han både regi, manus, produsent og spilte hovedrollen i It Must Be Heaven som vant to priser under Filmfestivalen i Cannes og ble nominert til Gullpalmen.
Fotballklubben Vidar
Fotballklubben Vidar er en fotballklubb fra Stavanger, grunnlagt 18. april 1906. Den første tiden spilte klubben i tverrstripete trøyer i blått og hvitt og sorte eller blå bukser, samt krage og mansjetter i hvit. Klubben har endret drakter flere ganger senere, og siden 1971 har klubben spilt i helrøde drakter.
Elia Suleiman
Han har også produsert, samt skrevet manus til flere av sine filmer.
Herman Lundborg
Herman Lundborg (født 7. mai 1868 i Väse i Värmland i Sverige, død 9. mai 1943 i Östhammar) var en svensk lege aktiv innen rasebiologien og eugenikken. Han hadde en del av ansvaret for Sveriges eugeniske program. Han var den tredje leder av Statens institut för rasbiologi.
Elia Suleiman
Hans filmatiske stil har ofte blitt sammenlignet med Jacques Tati og Buster Keaton.
Fotballklubben Vidar
Historie
Den første kampen ble spilt mot Stavanger IF 15. august 1906 og endte med tap 0–1. Klubben ble medlem av Fotboldforbundet i 1909 og vant sin første tittel i 1912, da juniorlaget ble kretsmester i Rogaland.
Vidar har stort sett levd en tilværelse i seriesystemets tredje og fjerde øverste nivå. Fra 1954 til 1962 spilte klubben flere sesonger i landsdelsserien, som på den tiden var det nest øverste nivået i seriesystemet.
Festivali i Këngës 48
Besa Kokëdhima, som skulle ha sunget sangen "Kalorës i dashurisë" trakk seg fra konkurransen, og ble erstattet av Pirro Çako med sangen "Një tjetër jetë". Også Eliza Hoxha trakk seg fra konkurransen, men det ble ikke hentet inn ny låt for denne. Navnet på låten "Vazhdoj këndoj" ble forandret til "La la la" før finalen.
Fotballklubben Vidar
Historie
Vidar hadde sin storhetstid på 1980-tallet. I 1980 rykket klubben opp i 3. divisjon og sesongen etter rykket klubben videre opp i 2. divisjon (den gang nest øverste nivå). Vidar etablerte seg raskt i toppen av 2. divisjon, men greide aldri å ta steget helt opp i 1. divisjon. Fem år på rad var klubben blant de fire beste i 2. divisjon, og klubben spilte kvalifisering til 1. divisjon både i 1984 og 1986. I 1987 og 1988 spilte både Vidar og storebror Viking i 2. divisjon, og i 1987 var Vidar best i byen. Vidar ble nr 3, mens Viking ble nr 8. I 1989 rykket Vidar ned i 3. divisjon igjen etter åtte år i 2. divisjon.
Festivali i Këngës 48
De etablertes sangpresentasjonen
Den første kvelden ble de 18 låtene fra de etablerte artistene presentert for første gang:
Fotballklubben Vidar
Historie
I løpet av 1990-tallet hadde klubben to korte opptredener i 1. divisjon (nytt divisjonssystem innført fra 1992), men både i 1994 og 1996 ble det nedrykk etter en sesong. I 2004 rykket Vidar ned i 3. divisjon, der klubben har spilt de siste årene. I 2009 rykket klubben opp til 2. divisjon etter at Vikings andrelag ble slått i opprykkskvalifiseringen.
Festivali i Këngës 48
De uetablertes aften
Den andre kvelden fikk uetablerte artister muligheten til å vinne en av to ledige finaleplasser. Bidragene som ble belønnet med finaleplass er markert med gult. Orkesteret var ikke til stede denne kvelden.
Fotballklubben Vidar
Historie
Flest A-kamper for Vidar har keeper Egil Klinkenberg, som spilte 510 kamper i perioden 1966-1991. Jan Fjetland er mestscorende med 289 mål.
Festivali i Këngës 48
Duettaften
Kjente albanske artister sang playback-versjoner av finalelåtene sammen med finalistene.
Fotballklubben Vidar
Kvinnefotball
I 1979 meldte fotballklubben Mulier seg kollektivt inn i Vidar. Mulier var en kvinnefotballklubb, den første rene kvinnefotballklubben i landet, og dermed fikk Vidar sitt første kvinnefotballag. Fram til 2000 hadde Vidar kvinnelag i seriesystemet.
Festivali i Këngës 48
Finalen
En jury bestående av 7 personer gav 1-20 poeng til bidragene, der deres førstevalg fikk 20 poeng, og 1 poeng til det bidraget de likte minst.
Fotballklubben Vidar
Ungdomsarbeid
Klubben er kjent for sitt gode ungdomsarbeid. Gjennom mange år har Vidar vært blant de største klubbene i Rogaland, målt i antall spillere og antall lag i aldersbestemte klasser. Klubben har også flere kretsmesterskap i aldersbestemte klasser, og den har vært en fast leverandør av unge, lovende spillere til storebror Viking.
I storhetstida på 1980-tallet spilte klubbens juniorlag seg fram til semifinalen i NM-cupen for junior tre år på rad, uten å komme til finalen.
Æresmedlemmer
Gustav Natvig-Pedersen 1923, Hans Haarr 1935, Arne Gulbrandsen 1946, Richard Cook 1956, Odd Søndenå 1971, Kåre Mossige 1981, Johan Hovda 1981, Geir Selvær 1986, Dag Olsen 1986, Arne Johan Blix 1986, Aage Brandeggen 1986, Egil M. Bøe 1990, Jostein Johnsen 1992, Kaare Lindboe 1993, Lars Johannessen 1999, Helge Rein Østbø 1999, Karen Bergesen 2005.Einar Kolnes 2009, Jan Gunnar Paulsen 2009.
Kilder
FK Vidar 100 år 1906-2006
Pali się
«Pali się» (norsk oversettelse: det brenner) er en polsk folkrocksang fra 2018 som fremføres av den polske gruppen Tulia. En tospråklig versjon av sangen, «Fire of Love (Pali się)», var Polens bidrag til Eurovision Song Contest 2019 i Tel Aviv i Israel.
Om sangen
«Pali się» er komponert av Nadia Dalin, mens Allan Rich, Jude Friedman og Sonia Krasny har skrevet teksten. Sangen fremføres av folkrock-jentegruppen Tulia, og den er gruppens femte singel. Inspirasjonen til sangen kom fra den historiske dramafilmen Cold War, regissert av Paweł Pawlikowski. Sangen ble utgitt 23. november 2018 og senere tatt med på deluxe-versjonen av gruppens album Tulia.
Den polske kringkasteren Telewizja Polska valgte sangen til Polens bidrag til Eurovision Song Contest 2019. I Eurovision-versjonen er deler av teksten på engelsk, og tittelen ble endret til «Fire of Love (Pali się)». Denne versjonen ble utgitt 8. mars 2019.
Strid om musikkvideo
Den opprinnelige musikkvideoen til sangen viste flere bilder av et veikors, men i Eurovision-versjonen var bildene med dette korset fjernet. Dette førte i Polen til påstander om sensur og diskriminering av kristne. Direktør for Telewizja Polska (TVP), Jacek Kurski, ba plateselskapet Universal Music Polska om å bruke den originale versjonen av musikkvideoen. De to videoene er nesten identiske, med unntak av at korset er fjernet i Eurovision-versjonen.
Tulias plateselskap fortalte at kors-bildene var redigert bort på grunn av Den europeiske kringkastingsunions (EBU) strenge restriksjoner på politiske og religiøse budskap i sanger og videoer. Plateselskapet sa at det heller ikke var de som sto bak den redigerte videoen. Tross de strenge EBU-restriksjonene kan likevel en liten figur av Jan av Nepomuk skimtes i bakgrunnen i Eurovision-versjonen.
Tønne (flytende varer)
Tønne («sildetønne») er et gammelt hulmål for flytende varer. For tørre varer hadde tønnen et annet volum.
En tønne tilsvarer 115,8 liter.
En fisketønne var like stor som en tønne med flytende varer. En tønne stampet sild (stampet sildetønne) utgjorde ca. 520 fisker, mens en tønne ustampet sild utgjorde ca. 367 fisker.
En tønne smør (smørtønne) utgjør ca. 50 kg.
En tønne tilsvarer 1/2 oksehode à 231,6 liter eller 3 ankere à 38,6 liter.
Peru-tetra
Peru-tetra er en art i gruppen Hyphessobrycon. Det er en liten ferskvannsfisk som blir opptil 28 mm lang. Denne tetraen ligner på neontetraen i kroppsform. På oversiden er den iriserende sølvgrønn. Undersiden er svart og blått iriserende. Langs siden har den en hvit linje som går fra gjellene til halefinnen. Peru-tetra lever i Amazonas.
Trollkjerringprisen
Statutter for Trollkjerringprisen
1. «Årets Trollkjerring» er en hederspris som, hvis det blir funnet en verdig kandidat, deles ut under de årlige sommerdagen på Tynset i juni måned.
2. En komité bestående av representanter fra næringsliv, kulturlivet og den kommunale administrasjonen i Tynset er hvert år ansvarlig for at det blir foreslått kandidater til prisen. Komiteen skal også fungere som jury når årets prisvinner skal kåres.
3. «Årets Trollkjerring» er en pris som ikke lar seg begrense av kommunale grenser eller fylkesgrenser. Prisen hemmes heller ikke av valg av kjønn. En verdig prisvinner kan komme fra hvor som helst i Norge, og Trollkjerringa kan like gjerne være en mann som en kvinne. Prisvinneren kan befinne seg hvor som helst i det politiske eller kulturelle landskap, i offentlig eller privat sektor.
4. Prisvinneren må ha gjort seg bemerket gjennom sin evne til a nå langt ved a tro på egne ideer og evner. Ei ekte Trollkjerring lar seg ikke stanse av hva omgivelsene måtte tenke eller mene om kjerringas kanskje til tider umulige målsettinger for seg og sine prosjekter.
5. Dersom rikets sikkerhet ikke settes i fare, forplikter Årets Trollkjerring seg til å komme til Tynset, trollets fødested, for å motta prisen. Prisvinneren forplikter seg også til a stevne fram i samme ånd, og å være til inspirasjon for trollunger, skaptroll og potensielle nye Trollkjerringer.
Tidligere Trollkjerringer:
Anne Enger, Marit Breivik, Edgar Skjønhals, Wenche Foss, Per N. Hagen, Shabana Rehman, Marit Gilleberg, Rosemarie Köhn, Mahdi Hassan, Anette Sagen, Arne O Ellingsen, Therese Johaug, Rolf Norsen, Johan Ragnar Eggen, Grethe og Sindre Hektoen.
People Talk
People Talk er et musikkalbum av rockebandet Cocktail Slippers, utgitt den 13. januar 2014.
Rakkestad ungdomsskole
Rakkestad ungdomsskole er ungdomsskolen for Rakkestad kommune i Østfold, og ligger i sentrum. Rakkestad ungdomsskole ble bygget i 1967, og har senere blitt ombygd og påbygd flere ganger. Administrasjonssbygget er gjenoppbygget etter en brann i 1996. Skolen har i underkant av 300 elever fordelt på 4 klasser på hvert av trinnene 8., 9. og 10. trinn. Det er ca. 40 ansatte på skolen.
Rektorer
Til dags dato (2010) har det kun vært tre rektorer på skolen.
Kodoridalen
Kodoridalen (georgisk კოდორის ხეობა) er en elvedal i den selvstyrte republikken Abkhasia i Georgia, og fungerer som en grense mellom republikken og resten av Georgia. De øvre delene av dalen er det eneste området i Abkhasia som den sentrale georgiske regjeringen har kontroll over, og blir kalt Øvre Abkhazia (georgisk ზემო აფხაზეთი, Zemo Abkhazeti).
Kodoridalen ligger i de øvre områdene av elven Kodori på mellom 1 300 til 3 984 meter over havet, nordøst i Abkhasia. Med en høyde på mellom 1 300 og 3 984 meter dekker området over flere typer landskap. Klima er nesten alpint og fuktig. I løpet av et år kommer det normalt 1 600 til over 2 000 mm nedbør. Gjennomsnittstemperaturen varierer fra omtrent -3 ºC i januar til 14 ºC i juli.
Gaîté (Paris Metro)
Stasjonen betjener linje 13.
Kodoridalen
Flere landsbyer ligger oppover dalen, og de største er Sjkhara, Omarisjara, Zemo Azjara, Kvemo Azjara og Lata.
Sommer-OL 1912
Resultater
Det ble konkurrert i 14 idretter:
Fylkesvei 4786
Fylkesvei 4786 går mellom Vassendvik og Hindaråvåg i Tysvær kommune.
Frem til 2019 hadde veien betegnelsen fylkesvei 788.
Antonio Raymondi (provins)
Provinsen er oppkalt etter den innfødte italienske geografen Antonio Raymondi, en kjente peruanske vitenskapsmann i den senere halvdelen av det 1900-tallet.
Politisk inndeling
Provinsen er delt inn i 6 distrikter.
Józef Brandt
Józef Brandt (født 11. februar 1841 i Szczebrzeszyn, død 12. juni 1915 i Radom) var en polsk maler.
Brandy studerte i Warszawa ved J. N. Leszczynskis skole. 1858 dro han til Paris for å studere ved ingeniørskolen École nationale des ponts et chaussées, men ble overtalt av Juliusz Kossak til å oppgi utdannelsen til fordel for malingen. Brandts 1800-tallshus i Orońsko tjener i dag som senter for polsk skulptur.
The Great Lover (film, 1920)
The Great Lover er en amerikansk drama-stumfilm fra 1920, regissert av Frank Lloyd. Filmen er basert på et Broadway-stykke fra 1915 av Leo Ditrichstein, Frederic Hatton og Fanny Hatton.
Handling
Ethel Warren kommer hjem fra sine studier i Europa, for å debutere i New York sammen med operakompaniet hvor Jean Paurel - en verdenskjent baryton - er hovedpersonen. Carlo Sonino, også medlem av selskapet, blir snart interessert i Ethel og advarer henne mot å bli forelsket i den mer amorøse Jean Paurel.
Men Paurel blir trollbundet av Ethel, noe som vekker misunnelsen til selskapets primadonna: Sabotini. Men Paurel får hals-problemer, og kan aldri synge igjen.
Anders Celsius
Anders Celsius var i mange år ansatt som professor i astronomi ved Universitetet i Uppsala, men store deler av denne tiden tilbrakte han på utenlandsreiser.
Bakgrunn, utdannelse
Slekten Celsius stammer fra prestegården Högen («Höjen») i Ovanåker i Hälsingland. Anders Celsius var sønn av astronomen Nils Celsius (1658–1724) og hans hustru Gunilla Spole (1672–1756), som var datter til professor i astronomi Anders Spole. Også Anders Celsius' farfar Magnus Celsius var en fremstående forsker innen astronomi og matematikk, og onkelen Olof Celsius d.e. var en fremstående filolog.
Anders Celsius var elev av Eric Burman, som i sin tur hadde vært elev av og etterfølger etter Anders Celsius' far som professor i «högre matematik» (astronomi).
Forsker
Da Burman døde, ble Celsius enstemmig valgt i 1730 til hans etterfølger som professor. To år deretter foretok han en reise utenfor Sverige, som varte i fem år. Hovedhensikten var å studere grundig ved mer fremstående observatorier i Europa. I 1730 publiserte han Nova Methodus distantiam solis a terra determinandi («En ny metode for å bestemme avstanden mellom solen og jorden»).
Utenlands vakte han først oppmerksomhet ved sine i Nürnberg (1733) utgitte MDCCXVI observationes de lumine boreali ab 1716 usque ad 1732 in Suecia habitas («Iakttagelser av nordlys i Sverige»). I Roma, der paven stilte til hans disposisjon sitt store galleri på Monte Cavallo, gjorde han optiske eksperimenter og fant blant annet at månens skinn på det svakeste er åtte ganger svakere enn fullmånens, at solen har et 320 000 ganger sterkere skinn enn månen og at den på sin middagshøyde skinner med et 130 ganger sterkere lys enn ved synsranden.
Celsius støttet opprettelsen av Kungliga Vetenskapsakademien i 1739, selv om han ikke var en av de seks opprinnelige grunnleggere, og han var den som foreslo navnet Vitenskapsakademi, fremfor de første forslagene Ekonomisk vetenskapssocietet eller vetenskapsgille. Celsius og Samuel Klingenstierna ble de første innvalgte medlemmer av akademiet.
Tornedalsekspedisjonen
I Paris deltok Celsius i en da intensiv vitenskapelig tvist angående jordens form. Det var slike som trodde som Isaac Newton at jorden var tilplattet ved polene, mens andre med Giovanni Domenico Cassini tenkte seg den som en sitron eller et egg. Astronomiske målinger av en grad på en meridianbue innen Frankrikes grenser, foretatt av Jean Picard i 1670, var ikke tilstrekkelig nøyaktige til å avgjøre tvisten. For å løse problemet trengte man to gradmålinger, den ene nærmere ekvator, den andre nærmere polen.
Det franske vitenskapsakademi bestemte seg for å bekoste slike målinger. En ekspedisjon under Pierre Bouguer ble i 1735 sendt til Peru (dagens Ecuador) og var borte i syv år. På Celsius' forslag (etter en idé av Christopher Polhem) valgte man å sende en andre ekspedisjon under ledelse av Pierre de Maupertuis til Tornedalen i 1736–37. I ekspedisjonen deltok også Celsius, Anders Hellant og Jonas Meldercreutz. Resultatene fra ekspedisjonene viste at en breddegrad er lengre ved den lappiske enn ved den peruanske gradmålingen, noe som overensstemte med Newtons forutsigelser.
Uppsala observatorium
Etter sin hjemkomst til Uppsala ivret Celsius for oppbygging av et observatorium der. Midler ble frembragt, og Uppsala astronomiska observatorium, det første i Sverige, ble ferdigstilt i 1741. Celsius fortsatte nå med iver sine observasjoner, ved hvilke han spredte nytt lys over læren om planetenes gang, kometene, stjernenes aberrasjon, lysets brytning i atmosfæren med mere. Celsius bidro også til å få slutt på Sveriges nølen med endelig å gå over til den gregorianske kalender.
Om kompassets misvisning, dennes daglige forandring og den såkalte inklinasjonen gjorde han omkring 6 000 iakttagelser. Sammen med sin svoger Olof Hjorter oppdaget han nordlysets innvirkning på magnetnålen. Ved samtidige observasjoner av Celsius i Uppsala samt av John Canton og George Graham i London kunne det konstateres at de store magnetiske forstyrrelsene inntreffer samtidig på langt fra hverandre beliggende steder.
Fra og med 1729 publiserte han meteorologiske observasjoner fra Uppsala. Tyngdeaksellerasjonens forskjell med latituden mellom Uppsala og London bestemte han ved et av Graham i London utferdiget pendelur. Celsius utførte mange målinger forut for dannelsen av Svenska generalkartan. Han var også en av de første som festet oppmerksomheten på at Skandinavia langsomt hever seg over havet, en prosess som har pågått siden isavsmeltningen etter istiden. Denne landhevingen ble på Celsius' tid kalt for «vattuminskningen». Som forklaring foreslo Celsius den feilaktige hypotesen at vannminskningen skyldtes en over årene tiltagende avdunstning.
Temperaturskalaen
På 1700-tallet hadde vitenskapsmenn for første gang greid å lage nøyaktige termometre. Den første som laget et tilfredsstillende termometer, var Daniel Gabriel Fahrenheit. Men mange, og spesielt Celsius, mente at fahrenheitskalaen var ulogisk. Celsius ville lage en bedre skala for måling av temperaturer, og han valgte å fastsette nullpunktet til kokepunktet til vann under normalt trykk ved havoverflaten. Han definerte smeltepunktet for vann som 100 ℃, og intervallet mellom disse temperaturene delte han inn i 100 like trinn, eller celsiusgrader.
I 1747, etter Celcius' død, foreslo Carl von Linné å bytte om på skalaen, slik at smeltepunktet ble 0 ℃ og kokepunktet 100 ℃. Slik ble det, og Linnés og Celsius' skala ble snart standard i mange land.
Celsius som person
Anders Celsius var en pioner i Sverige for internasjonalt samarbeid innen vitenskapen, og hadde et rikt kontaktnett utenlands. Han hadde også, ifølge samtide vitner, en vinnende personlighet som gjorde at han fikk venner hvor enn han kom. Utenlands mintes man ham lenge i de byer han besøkte under sin lange reise. Så sent som i 1770-årene traff andre svenske reisende på mange som mintes ham med glede og beundring i de byene han hadde vært i. Han ble beskrevet som «alltid glad og munter». Selv om han var overdynget med arbeid, syntes han aldri å ha det travelt, og gjorde likevel sine oppgaver fortløpende. Han hadde et rikt monn av humor, som iblant kunne trekke mot sarkasme.
Celsius døde i Uppsala i 1744 av tuberkulose, ved 44 års alder.
George V (Paris Metro)
George V er en stasjon på metroen i Paris.
Stasjonen betjener linje 1.
17. serierunde i Eliteserien 2021
17. serierunde i Eliteserien i fotball for menn 2021 startet lørdag 28. august og avsluttet søndag 29. august.
Nordisk Ungkonservativ Union
Nordisk Ungkonservativ Union (NUU) er en nordisk paraplyorganisasjon for konservative politiske ungdomsorganisasjoner. NUU ble stiftet i Stockholm i 1964 som en følge av det økende politiske og økonomiske samarbeidet mellom de nordiske landene. NUU utgjør den konservative grupperingen i Ungdommens Nordiske Råd.
Glacière (Paris Metro)
Stasjonen betjener linje 6.
Homovalgus
Homovalgus er en slekt av biller som hører til underfamilien gullbasser (Cetoniinae). Disse billene har larver i død ved eller humus, de voksne finnes ofte på blomster. Slekten blir vanligvis nå slått sammen med slekten Valgus.
Utseende
En liten, rødbrun gullbasse, kroppen delvis kledt med lyse skjell. Pronotum er mye smalere enn dekkvingene med to opphøyde lengdekjøler i den fremre delen. Dekkvingene dekker ikke hele bakkroppen.
Levevis
Larven utvikler seg i morken ved. De voksne billene kan finnes på blomster, ofte flere sammen.
Félix Denayer
Felix Denayer (født 31. januar 1990) er en belgisk landhockeyspiller. Han representerte landet sitt under Sommer-OL 2012 i London, der han endte på femteplass med det belgiske landslaget.
Homovalgus
Utbredelse
Arten er utbredt i det østlige Nord-Amerika.
Félix Denayer
Han tok sølv under Sommer-OL 2016.
Sør-Europa
Sør-Europa er en region på det europeiske kontinent.
Idd kirke
Idd kirke er en middelalderkirke i stein bygget som langkirke, trolig i siste halvdel av 1100-tallet. Skipet er rektangulært og koret ganske langt og bare litt smalere og lavere enn skipet. Den nåværende formen på det skyldes trolig en ombygning i senmiddelalderen.
Maracaí
Maracaí er en kommune i delstaten São Paulo i sørøstregionen av Brasil.
Idd kirke
Kirken ligger på Iddsletten, cirka 5 km sør-sørøst for byen Halden, men i Halden kommune og i tidligere Østfold, nå Viken fylke. Idd kirke er menighetskirke for Idd menighet i Søndre Borgesyssel prosti. Adkomst til kirken, som har 190 sitteplasser, går via fylkesvei 220.
Bygningshistorie
Kirken er bygget i romansk stil og i hovedsak satt opp av stein, men det er benyttet ulike steinsorter i skip og kor. Det og det faktum at koret har blitt utvidet i gotisk stil, forsterker mistanken om at det ble utvidet i senmiddelalderen. Skipet er murt opp med grovtukta granittblokker i jevn skiftegang, mens kormuren er murt av bruddsten og rullesten i ujevne skift med en del skorer. Det er vestportal i skipet og sørportal i koret. Både skipet og koret har dessuten kun ett vindu hver i sørfasaden. Koret hadde opprinnelig to gluggeligneende vinduer etter utvidelsen, men disse ble gjenmurt i 1730-årene. Samtidig ble det oppført et tilbygg av murt gråstein, med sakristi og gravkapell i. Murene er utvendig pusset og det er tregavler i både skipet og koret.
Foran vestportalen i skipet er det oppført et våpenhus med saltak i trevirke, som først omtales i 1817, men trolig ble bygget en god del tidligere. I 1821 var nemlig tak og gulv i våpenhuset i så dårlig forfatning at det «vanskelig kan af hjelpes, uden ved at nedtage det hele Vaabenhuus og opføre det fra Nytt af. Skal udføres til næste sommer».
Idd kirke ble sterkt skadet i Osloskjelvet, som oppsto litt før klokken halv tolv søndag 23. oktober i 1904. Jordskjelvet inntraff midt i kirketiden, og kirken var full av mennesker. Panikk oppsto, men ingen ble skadet. Kirkemurene slo revner og det var lenge tvil om kirken kunne reddes, da man fryktet at den kunne sige ut i bekken. Kirken ble imidlertid reparert og sikret, blant annet ved å bygge en støttemur mot bekken, og i 1922 var kirken atter klar til bruk for kirkelyden.
Drassows Legat
Drassows Legat er et dansk legat som deles ut i juni/juli av Dansk Forfatterforening. Legatet benevnes også som Dansk Forfatterforenings Fredspris. Legatet stammer fra formuen etter Frode Richardt Drassow som døde i 1987. Midlene anvendes til årlige legater til forfattere, som gjennom sitt forfatterskap inspirerer til større forståelse for ideene om fred.
Idd kirke
Interiøret
I kirken er det fortsatt rester etter en middelaldersk steinalter. Det er grovt murt i kalk og står fritt i koret. Trolig ble det oppført da kirken ble ombygget i senmiddelalderen. Kirken har middelaldersk døpefont i romansk stil, gjort av to blokker med kleberstein og vanligvis datert til slutten av 1100-tallet. Det rikt dekorerte dåpsfatet er av messing og trolig opprinnelig laget på 1500-tallet i Sør-Tyskland. Det ble forært kirken i 1656. Både altertavle og prekestol ble malt av Nils maler i 1622 og gitt i gave til kirken av Pernille Christoffersdatter Friis og sogneprest Niels Olufsen Dorph i 1656. I kirken finnes også et krusifiks fra 1200-tallet.
Kirkegården
Idd kirke har kirkegård med egen leggplass. I kirkegårdsmuren ligger det en stein med inskripsjonen «NCS/WB/1627». Muren omtales som en gråsteinsmur på 1700-tallet. Det er også oppdaget rester etter en gammel rullesteinsmur noen meter vest for våpenhuset.
Kirkegården ble utvidet i 1848, mot sør i 1936, og mot vest i 1944. Et nytt gravkapell i murverk ble oppført der i 1937. Det har galleri med et harmonium.
Svartkjølsnegl
Svartkjølsnegl (Limax cinereoniger (Wolf, 1803)) er et bløtdyr og tilhører de landlevende lungesneglene. Den er en av «nakensneglene» uten synlig skall og hører til i gruppen av kjølsnegler.
Danske Magazin
Danske Magazin er det eldste eksisterende danske tidsskrift. Det kommer ut med ujevne mellomrom og har siden januar 1745 vært utgitt av Det kongelige danske Selskab for Fædrelandets Historie og Sprog. Innholdet er hovedsakelig kilder til dansk historie forsynt med noter og kommentarer, men til tider dreier det seg også om kildenære artikler.
Svartkjølsnegl
Utseende
Svartkjølsnegl kan bli opptil 15 cm lang. Mørke eksemplarer av svartkjølsnegl kan være lik svartskogsnegl (Arion ater), men kan skilles fra denne på den tydelige kjølen, og at den har en hvit stripe under den ellers svarte foten. Som hos alle artene i familiegruppen kjølsnegler, har de en tydelig kjøl langs oversiden, bakerst på ryggen. Åndehullet er plassert bak midten av kappen. Den kan også forveksles med sin slektning boakjølsnegl, som også finnes i ensfargede varianter. Boakjølsnegl mangler imidlertid den tydelige lyse kjølen.
Danske Magazin
I begynnelsen kom tidsskriftet ut jevnlig, men etter at 6. bind var kommet ut i 1752 gikk det 32 år før utgivelsen ble tatt opp igjen under Henrik Hielmstjernes ledelse, assistert av Bolle Willum Luxdorph. Tittelen ble da Nye Danske Magazin og utgivelsen av 1. bind strakte seg fra 1784 til 1796. I det store og hele var utgivelsen svært uregelmessig. 2. bind kom i 1806, 3. bind i 1810, 4. bind i 1823, 5. bind i 1827 og 6. bind i 1836. Etter dette oppga man det nye navnet og vendte tilbake til Danske Magazin og kalte de nye utgivelsene 3. serie. Nye Danske Magazin betegnes derfor ofte som 2. serie i dag. Med 3. serie begynte utgivelsene å bli mer regelmessige.
Svartkjølsnegl
Levevis
Svartkjølsnegl lever på land og finnes på fuktige enger krattskog og i åpen løvskog. De lever i stor grad av lav og enkelte typer sopp, slik som morkler.
Danske Magazin
Danske Magazin i skjønnlitteraturen
I to tilfeller nevnes Danske Magazin i dansk skjønnlitteratur. Første gang er hos N.F.S. Grundtvig i diktet Udby Have fra 1811, hvor han forteller om feriene fra oppholdet i Tyregod præstegård:
Svartkjølsnegl
Levevis
Svartkjølsnegl er tvekjønnet, noe som gjør det lettere å finne en partner. For å kunne legge egg kreves allikevel to snegler, som under paringen, befrukter hverandre gjensidig. De har kompliserte kjønnsorgan og de kjønnsmodne parer seg om våren. Paring skjer på det stedet de møter hverandre. De befrukter hverandre samtidig. Ettersom de er tvekjønnet kan begge legge egg. Snegler dør vanligvis ikke lenge etter paring og egglegging. Utviklingen fra nyklekt snegl til voksen, kjønnsmoden, kan ta flere år.
Danske Magazin
Danske Magazin i skjønnlitteraturen
Neste gang det nevnes er i 1848 da H.C. Andersen lar friskomaker Hansen i Nellikegade lese høyt fra Danske Magazin i romanen De to Baronesser :
Det stykket Andersen lar Hansen lese høyt er fra i 1. serie, bind 6 fra 1752.
Vignetten
Hvert bind av Danske Magazin har fra starten av vært forsynt med en vignett, som opp gjennom tidene har gjennomgått mindre forandringer. Det grunnliggende utseendet har imidlertid alltid vært det samme. Det sentrale motivet er en akssamling på en avhøstet mark, en etterhøst. I forgrunnen sitter en person i skyggen og ser på. Rundt motivet er det anbrakt forskjellige gjenstander som hentyder til selskapets samlinger, som i de første årene var en sentral del av selskapets virksomhet: bøker, dokumenter med hengende segl, mynter og medaljer. På et enkelt dokument ses ordene «Spici legium» som antakelig skal leses som ordet spicilegium delt på to linjer, noe som også antydes av at ordet legium er rykket inn på andre linje. Spicilegium (av latin spica, aks, og legere, samle) ble ofte brukt i eldre boktitler i betydningen akssamling, etterhøst eller utvalg. Det har derfor vært naturlig å forsyne vignetten med nettopp disse ordene. Det må imidlertid tilføyes at Anders Monrad Møller i sin lille avhandling om vignetten skriver at «Spici legium» skal oversettes som aksbukett; resultatet av en etterhøst. Øverst er det anbrakt et bånd med teksten «TIL FLERES NYTTE» og nederst ses et hode.
I første bind av Danske Magazin la selskapets forstander, Jacob Langebek, ut vignetten. Den virksomheten som selskapet ga seg i kast med, var en etterhøst som nok kunne gi gode resultater, men som ikke var noe å regne mot den egentlige høsten som hadde inntruffet tidligere ved både gode og onde «høstere». Til de gode av disse hørte samlere som Arild Huitfeldt som hadde reddet mange gamle dokumenter ved å få dem trykket og til de onde er det nærliggende at Langebek har regnet Københavns brann i 1728 da universitetsbiblioteket med alle sine skatter gikk tapt. Med Langebeks egne ord:
Den opprinnelige vignetten ble vedtatt på et møte i selskapet 5. mars 1745, hvor Jacob Langebek fremla den som tegning. Den ble utført av kobberstikkeren Odvardt Helmoldt von Lode (ca. 1726 – 1757) og ble benyttet på 1. serie. Det siste bindet i denne serien ble utgitt i 1752 og det første bind i 2. serie var først klar i 1794. På det tidspunktet var det opprinnelige kobberstikket ikke lenger til rådighet og derfor laget kobberstikkeren Andreas Flint (1767 – 1824) et nytt. I forhold til det opprinnelige foretok han noen mindre endringer. For eksempel hadde det opprinnelige stikket en høstvogn i bakgrunnen som ikke kom med i 1794. Formatet på vignetten ble også et par millimeter mindre i høyden og en halv centimeter mindre i bredden.
Det nye stikket ble brukt i de tre bindene som kom ut frem til 1810. Det neste bindet lå ferdig først i 1823 og tilsynelatende hadde man nå igjen mistet stikket. Et nytt stikk ble bestilt hos H.G.F. Holm (1803 – 1861, som igjen foretok en rekke mindre endringer. På mange måter kom vignettens utseende nå nærmere det opprinnelige, men høstvognen manglet stadig. Det ble lagt til skygger både på hovedmotivet og på båndet over.
Holms stikk ble benyttet på den resterende delen av 2. serie samt 3. og 4. Så var det slitt ut. Trykketeknisk hadde man nå også andre muligheter enn kobberstikk som etterlot seg en trykkrand og en lettere smussaktig firkant rundt vignetten (Holms kobberplate kan derfor enkelt måles til å ha vært 10x8 centimeter). Magnus Petersen (1827 – 1917) utførte en «chemitypie» som kunne brukes som klisje. Utseendet ble i større grad som den opprinnelige vignetten – høstvognen dukket opp igjen – men i mindre detaljer er det også avvik.
Petersens klisje ble benyttet i perioden 1889–1995; fra 1943 også i alle andre publikasjoner fra selskapet. Den eneste lille forandring var at det fra 7. series 4. bind (1948) ble lagt til to tekster; «''Facs. efter O.H.Lode» og «Chem. af M.Petersen''» med speilskrift under. Da første bind av 9. serie endte i 2004 valgte selskapet å gå tilbake til Holms versjon.
Vulkan (API)
Utviklingen av Vulkan ble kunngjort av den ideelle organisasjonen i 2015, og ble opprinnelig presentert som neste generasjon av OpenGL.
Massive Attack
Massive Attack er et engelsk trip hop-band som består av Robert Del Naja og Grantley Marshall. Bandet ble grunnlagt i Bristol i 1988, og spiller elektronisk musikk kombinert med elementer fra jazz, hiphop, rock, klassisk, soul og flere andre sjangre. De har gitt ut fem studioalbum, inkludert debutalbumet Blue Lines (1991).
Trivia
Massive Attack har samarbeidet med flere artister over et stort sjangerspenn, fra rapperen Tricky til Sinéad O'Connor og Madonna. I 2004 produserte de soundtracket for filmen Danny the Dog med Jet Li i hovedrollen. Musikken deres er også brukt i flere andre filmer, blant andre The Matrix («Dissolved Girl»), The Insider («Safe from Harm») og Snatch («Angel»).Sangen «Teardrop», fra albumet Mezzanine, er brukt som kjenningsmelodi for den amerikanske TV-serien House.
Utmattelse (medisinsk)
Utmattelse eller fatigue (også kalt slitenhet, apati, energiløshet, debilitet, tretthet og slapphet) er en bevissthetstilstand. Begrepet betegner en rekke plager, alt fra en generell tilstand av apati til en spesifikk, arbeidsrelatert, brennende følelse i musklene. Utmattelsen forekommer både fysisk og psykisk. Fysisk utmattelse er å ikke være i stand til å fortsette å fungere på høyde med ens normale evner. Fysisk utmattelse er vanlig i hverdagslivet, og blir vanligvis spesielt merkbar etter hardtrening. Psykisk utmattelse, på den annen side, gir seg gjerne uttrykk i somnolens (søvnighet).
Utmattelse er ansett som et symptom, i motsetning til et medisinsk tegn, fordi det blir rapportert av pasienten, til forskjell fra å kunne bli observert av andre. Utmattelse og «følelse av å være utmattet» blir ofte blandet sammen.
Fysisk utmattelse
Fysisk utmattelse eller muskeltretthet (eller «å mangle krefter») er den direkte termen for manglende evne til å bruke kraft med musklene, i den grad en kunne forvente ut fra den enkeltes generelle fysiske form.
En styrketest brukes ofte i diagnostikken av en muskellidelse, før årsakene blir identifisert. Årsaksforholdene (etiologien) avhenger av type muskelsvakhet, og kan være reell eller opplevd, og sentral eller perifer. En reell fysisk svakhet vil være betydelig, mens opplevd svakhet snarere består i en følelse av å måtte bruke mer krefter for å gjøre den samme oppgaven. Mens sentral muskelsvakhet en generell utmattelse av hele kroppen, består perifer svakhet av utslitte, enkeltmuskler.
Psykisk utmattelse
I tillegg til den fysiske, inkluderer utmattelse også psykisk utmattelse, som ikke nødvendigvis omfatter noen muskeltretthet. En slik psykisk utmattelse kan i sin tur vise seg både som somnolens (redusert våkenhet) eller bare som generelt nedsatt i bevissthet, som ikke nødvendigvis inkluderer søvnighet. Et mer eller mindre redusert bevissthetsnivå inngår i psykisk utmattelse. Slik nedsatt bevissthet kan være farlig når du utfører oppgaver som krever konstant konsentrasjon, som bilkjøring. Eksempelvis kan en person som er tilstrekkelig somnolent oppleve mikrosøvn. Objektive kognitive tester bør gjennomføres for å skille nevrokognitiv svikt knyttet til hjernelidelser, fra de som kan knyttes til tretthet.
Differensialdiagnoser
Hos de fleste som opplever utmattelse blir det ikke funnet noen underliggende årsak i løpet av det første året med tilstanden. I den gruppen som har en mulig diagnose er en muskelskjelettlidelse (19,4%) og psykiske problemer (16,5%) mest vanlig. Egentlig fysiske sykdom ble funnet hos bare 8,2%.
Utmattelse er vanligvis et resultat av for mye arbeid, psykisk stress, overstimulering og understimulation, jetlag eller aktiv rekreasjon, depresjon, eller kjedsomhet, sykdom og søvnmangel. Årsakene kan også være kjemiske, for eksempel forgiftninging, og mineral- eller vitaminmangel. Massivt blodtap gir ofte utmattelse. Utmattelse er noe annet enn døsighet, der pasienten føler behov for søvn. Utmattelse er en normal reaksjon på fysiske anstrengelser eller stress, men kan også være et tegn på fysisk sykdom.